Spietkop deur AC | Bydraes | Woes - Kreatiewe platform vir Afrikaans
Een van my kliënte bel mos nóú die dag vir my, so in die ry, maar kyk hulle sê mans kan nie multitask nie – toe trek ek maar af langs die pad om ’n skryfding te soek want dis mos epos adresse, telefoonnommers, die hele blerrie pedigree wat mens mos moet neerskrywe, van vleisbook tot twitler die hele werke.
Ek trek toe sommer in so ’n inham af waar die taxi’s en busse gewoonlik stop. Nie lank nie gewaar ek ’n ding so in my rear mirror wat so op twee wiele aangery kom – en dit wás ‘ie ’n motorbike nie, die ding hang so al na die regterkant soos ’n airplane wat op sy regtervlerk try land, die linker tires is splinternuut want hulle vat skaar grond, die regterkant se mud flaps is tot in die minus toe ingery, die blou lig bo-op die kar maak homself reg vir ’n accident, maar met dié wat die kar so na die eenkant hang kan die blou lig ook nie eers in die rondte tol nie, die ligte wieg maar net saam met die tjor, die vinnige serene klink soos ’n ice-cream kombi wat se tape trek. Moeg man, moeg – klaar, kapoet.
Eers dog ek die spietkop het twee flat tires dat dié so agter my ingetrek kom so in die inham, maar - my maat, toe daai deng daar uitklim, spring daai tjor se suspension terug op alle wiele – dit lyk soos ’n springhaas wat vir ’n jakkals weghol. Die rekmerke sit tot op die agterdeur soos wat daai gedaante daar uit skarrel – ’n vrou.
Maar VET is ’n understatement, even ’n kompliment.
Nou try ek nog my pose hou op die foon en maak myself reg vir wat kom. Sy kom so van agter af gewaggel – so half vooroor asof haar boude haar stoot en haar ‘bo-lyf’ haar trek. Gravitasie se moer! Sy het een van daai Ray Ban donkerbrille op maar haar neusgate is twee keer dié se size. Mens weet nie lekke waar om te kyk nie.
Maar nou is ek dapper/moedig/onverskrokke want ek is mos ’n goeie citizen – trek af en praat op my phone. Dis warm ek is laat vir my volgende afspraak en alles gebeur so gelyk; eers die foon wat lui, toe dié aangesig en nou wil sy nog praat ook, ek raak nou ongeskik kwaad. Sy kom staan hier langs my kar (die venster is nog toe en ek sluit my oproep af) sy staan seker so meter of wat van my kar af – maar ek dog dis sonsverduistering. My venster wasem op met twee sulke kolletjies op.
Ek draai die venter oop, moerig: “Ja, wat?” vra ek terwyl ek na haar oë soek, ek verdwaal tussen neusgat en bril - albei blink ewe, sies man. Ek lyk soos ’n dronk ou wat die formula 1 kyk.
Sy pluk daar ’n boekie uit haar gat sak uit, eers was dit so drie bladsy boekie, maar toe daai ding asem kry rek hy laat hy lyk soos die yellow pages.
Met ’n kougom in haar mond sê sy: “Sir, this parking is only…”
Interrupt ek haar: ”man, praat Afrikaans, ek kan jou nie verstaan nie.” (woes het my mooi geleer)
(Daai kougom lyk asof hy ‘n pingpong balletjie is in ’n championship)
Sy probeer weer: “Maneer, hierie parking is net var die bas”
Ek sê: “Maar wat is dan nou die probleem?”
Sy antwoord weer: ”Maneer, djy ry die bakkie mar hierie parking is net var die baas”
Ek sê: “Maar nouja? Ek IS baas Piet”
(Ek het hierdie grappie verwerk en so bietjie vleis gegee)
Lees ander rubrieke deur AC
Ag ek het sommer nou lekker gelees en lekker gesmile!
"Vet is 'n understatment even 'n kopliment"!!
Dankie! ek het hierdie nou so baie geniet. Ek sien die hele petalje in my gedagte afspeel en verwonder my saam oor die dienaars in onse land!
Die lewe Eg Suid Afrikaans Die wet Politiek Vrouens Humor Onskuld